Title: 31079 Brandengen skole sluttrapport_compressed.pdf
Miljøkontroll ble utført av Golder Associates AS (Nå: WSP Norge AS), som har både sentral godkjenning og relevant erfaring fra kontroll av opprydning av forurenset grunn.6. OPPFØLGING AV BETINGELSER OG VILKÅR I det etterfølgende er det gjort en kort gjennomgang av betingelser og vilkår som ble satt ved godkjenning av tiltaksplanen og som skal rapporteres i sluttrapporteringen /3/. Det er ikke registrert avvik fra vilkårene.6.1. BETINGELSE 1 Alt arbeid må gjennomføres i henhold til tiltaksplan datert 07.06.2019.Alt arbeid ble gjennomført i henhold til tiltaksplanen.6.2. BETINGELSE 2 Tiltakshaver har ansvaret for at arbeidene utføres i henhold til dette vedtaket og forurensingsforskriftens kapittel 2.Det er Drammen Eiendom KF som har hatt det overordnede ansvaret for at tiltaksplanen med vilkår er fulgt ved gjennomføringen.6.3. VILKÅR 1 Det må forhindres uakseptabel spredning av miljøgifter fra tiltaksområdet under anleggsvirksomheten og etter ferdigstilt tiltak.